**Sajtóközlemény**

**Hankook SmartFlex AL51 és DL51: Univerzális választás fuvarozáshoz**

* **Széleskörű alkalmazás és hosszú élettartam**
* **Közepes távolságokon akár 25 százalékkal alacsonyabb gördülési ellenállás a maximális üzemanyag-hatékonyság és alacsonyabb szén-dioxid kibocsátás érdekében**
* **Akár 20 százalékkal hosszabb élettartam**

**Neu-Isenburg, Németország, 2023. május 9.** – A logisztikai és szállítmányozási iparág nagy kihívások előtt áll. Az emelkedő üzemanyagárak, a növekvő verseny okozta nyomás és a képzett sofőrök hiánya is fejfájást okoz a vállalatoknak. Ezzel egy időben a közlekedési folyamatokat is fenntarthatóbbá kell tenni. A Hankook, mint prémium gumiabroncsgyártó, új termékcsaláddal állt elő teherautók számára a nagy távolságú szállítmányozástól egészen a regionális fuvarozásig. A Hankook SmartFlex AL51-et a kormányzott- és univerzális tengelyekre tervezték, és az új Hankook SmartFlex DL51 hajtott tengelyre szabott gumiabroncsot is kifejezetten a hibrid távolsági követelmények teljesítésére alkották meg. Ennek az átfogó technológiai megoldásnak köszönhetően az új SmartFlex gumiabroncsok jóval alacsonyabb gördülési ellenállással rendelkeznek, mint a SmartFlex AH31/DH31.

„A Hankook korán felismerte a logisztikai iparág jövőbeli kihívásait, és következetesen megújította a teherautókra és autóbuszokra ajánlott termékei portfólióját,” nyilatkozta Sanghoon Lee, a Hankook Tire Europe elnöke. „Az élettartam, a biztonság, a fenntarthatóság egyformán fontos, és hozzájárul ahhoz, hogy egyre több európai és globális flottaüzemeltető fekteti bizalmát termékeinkbe.”

Guy Heywood, a Hankook Tire Europe teherautókra és autóbuszokra szakosodott marketing-stratégiai alelnöke hozzátette: „Azt tapasztaljuk, hogy egyre több flottapartnerünk használja ugyanazokat a járműveket nagy távolságú és regionális fuvarozásra egyaránt. Ezek a hibrid működési feltételek másfajta igényeket támasztanak a gumiabroncsok felé – jobb üzemanyag-hatékonyáságot kell biztosítaniuk, mint a standard regionális, valamint magasabb élettartamot, mint a nagy hatótávolságú gumiabroncsoknak. A Hankook új hibrid termékeit ezen igények kielégítésére tervezték. Optimális üzemanyag-hatékonyságot, magas élettartamot és – a 3D tapadófelületnek köszönhetően – maximális tapadást bizosít a futófelület első milliméterétől az utolsóig.”

Mindkét Hankook SmartFlex gumiabroncs elérhető 315/70 R22.5 156/150L (AL51) és 315/70 R22.5 154/150L (DL51) méretben, amelyeket az év folyamán további méretek követnek.

**Menetstabilitás az utolsó kilométerig: a SmartFlex gumiabroncsok kormányzott- és hajtott tengelyek számára**

Az új **SmartFlex AL51** gumiabroncsok esetében a Hankook fejlesztőmérnökei a SmartFlex AH31-hez képest 20 százalékkal csökkentették a gördülési ellenállást.

A SmartFlex AL51 abroncson az egyik kiemelkedő újítás a futófelületi kopáskiegyenlítő technológia. A kisméretű lépcsős mintaelem-kialakítás egyenletes kopást biztosít és megakadályozza a kövek beszorulását a blokkok közé, ami meghosszabbítja az abroncs élettartamát. A futófelület széles blokk-kialakítása javítja az abroncs merevségét és futásteljesítményét, miközben csökkenti a gördülési ellenállást. A Hankook által alkalmazott prémium technológiák kiváló tapadást és futásteljesítményt biztosítanak az abroncs élettartamának legelső milliméterétől az utolsóig. Fejlesztőmérnökeink kompromisszumot nem ismerő hozzáállása a garancia arra, hogy a kopás minden fázisában alacsony maradjon az abroncs gördülési ellenállása, ami költség- és környezetvédelmi szempontból egyaránt előnyös. A teljes profilmélységű 3D lamellák kiváló futásteljesítményt és nyomatékátvitelt biztosítanak az abroncs egész élettartama során, mivel megerősítik a blokkok közötti alakzáró kapcsolatot. Ha már elkopott a profil körülbelül 40 százaléka, Megjelennek az alakzáró kapcsolatot biztosító 3D lamellák, melyek fenntartják a kellő blokkmerevséget, ezáltal biztosítják a magas szintű tapadást és az alacsony gördülési ellenállást. Az abroncs 70%-os kopottságánál jelennek meg a rejtett csatornák, melyek javítják a vizes tapadást és a nyomatékátvitelt.

A **SmartFlex DL51** emellett számos újítást kombinál a hajtott tengelyek számára. A korábbi Hankook SmartFlex DH31 modellel összehasonlítva a gördülésiő ellenállás akár 25 százalékkal csökkenhet. A széles futófelületi blokkok fokozzák az abroncs merevségét és javítják futásteljesítményét, miközben csökkentik gördülési ellenállást. A cikkcakkos központi csatornák összekötik egymással a futófelületi blokkokat, ami javítja az abroncs gördülési ellenállását és kapaszkodó képességét. Ahogy a kormányzott tengely esetében is, a profil szervesen alkalmazkodik a fokozódó kopáshoz. Az abroncs kopásával csatornák és lamellák jelennek meg, melyek javítják az abroncs nyomatékátvitelét és vizes tapadását.

A Hankook SmartFlex-család fontos tulajdonsága a fejlett keverési technológia. Az innovatív keverési eljárás (IMS) minimálisra csökkenti a polimerláncok szétválását és az oxidációt. A töltőkorom diszperziós szintje is magasabb. Az IMS ezen hatásai erősebb korom-gumi kötést eredményeznek, így a keverék szilárdsága nagyobb, és alacsonyabb a hőképződés is. Az üzemanyag-hatékonyságot javítja az új párnaréteg-keverék alkalmazása, amely csökkenti az abroncs gördülési ellenállását. Az új, repedéseknek és anyagfáradásnak jobban ellenálló oldalfalgumi-keverék tartósabb karkaszt eredményez.

A 3PMSF jelzés azt mutatja, hogy a SmartFlex gumiabroncsok bármely évszakban használhatók. A Hankook prémium minőségű abroncsait robusztus karkasz szerkezettel gyártják, az utánvágáshoz megfelelő vastagságú párnagumival, hogy a karkasz az abroncs második — utánvágott, és harmadik, újrafutózott élettartamát is biztosítsa.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (körversenyekhez/utcai versenyekhez/ralikhoz).

A Hankook Tire több mint 160 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A cég a 2023-tól kezdődően a FIA ABB Formula E világbajnokság technikai partnerének és exkluzív gumiabroncs-beszállítójának számít a Gen3 esetében. A vállalat globális bevételének kb. 38 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is.

A Hankook Tire Magyarország Kft. rendelkezik az IATF 16949:2016. autóipari minőségirányítási, ISO 22301 üzletmenet-folytonossági és ISO 45001:2018. munkahelyi egészségvédelmi és biztonsági tanúsítványokkal. A Járműipar autóipari szakmai magazin valamint az Autószektor autós portál az Autós Nagykoalíció közreműködésével 2022-ben az “Év beszállítójának” választotta a magyarországi abroncsgyárat.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |
| --- |
| **Kapcsolat:****Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. **|** Magyarország |
| **Roy Katalin**kommunikációs vezetőTel.: +36-25/556-114roykatalin@hankookn.com | **Morva Dávid**kommunikációs szakértőTel.: +36-25/556-096morvadavid@hankookn.com | **Szalai Anett**kommunikációs asszisztensTel.:+36-25/556-009szalaianett@hankookn.com |  |